vī́ṇāmevá sr̥ṣṭvā́ vādáyanto nigā́yanto níṣeduríti vaí vayáṃ gāsyā́ma íti tvā prámodayiṣyāmaha íti sā́ devā́nupā́vavarta sā vai sā tanmóghamupā́vavarta yā́ stuvádbhyaḥ śáṃsadbhyo nr̥ttáṃ gītámupāvavárta tásmādápyetárhi móghasaṃhitā eva yóṣā evaṃ hi vā́gupā́vartata tā́mu hyányā ánu yóṣāstásmādyá eva nŕ̥tyati yo gā́yati tásminnevaìtā nímiślatamā iva